נמל התעופה הבין-לאומי אינדיאנפוליס

נמל התעופה הבין-לאומי אינדיאנפוליס (באנגלית: Indianapolis International Airport) הוא נמל תעופה בין-לאומי סמוך לעיר אינדיאנפוליס, במדינת אינדיאנה, ארצות הברית, המשרת את העיר וכן משרת אוכלוסייה של ערים נוספות באזור. הוא נמל התעופה העמוס ביותר במדינת אינדיאנה, ומדורג 48 בין נמלי התעופה העמוסים ביותר בארצות הברית, ונמצא ברשימת עשרת נמלי התעופה הראשונים בהטסת מטענים. הנמל משמש מרכז שילוח מטענים שני בגודלו ובהיקף פעילותו בעולם, של חברת פדקס אקספרס (אחרי נמל התעופה הבין-לאומי ממפיס, טנסי). סימנו הבין-לאומי של נמל התעופה ברשות התעופה הפדרלית (FAA) וגם בארגון יאט"א הוא IND, והוא מסומן באותיות KIND בארגון הבין-לאומי לתעופה אזרחית ICAO. הנמל נמצא בבעלות רשות התעופה של אינדיאנפוליס, וגם מופעל על ידה.
שמאל|ממוזער|325px|תרשים של נמל התעופה אנדיאנפוליס

 מקור השם 
שמו הרשמי של נמל התעופה הוא "נמל התעופה הבין-לאומי אינדיאנפוליס". השם "אינדיאנפוליס" הוא שמה של העיר הגדולה הקרובה, אותה ואת סביבתה נמל התעופה משרת. אינדיאנפוליס היא הלחם של שתי מילים. החלק הראשון "אינדיאנה", היא מדינת אינדיאנה בארצות הברית, ופירוש שמה הוא "ארצם של האינדיאנים". החלק האחרון בהלחם הוא פוליס. המילה פוליס היא מילה לטינית במקורה, ופירושה "עיר" (בייוון העתיקה הייתה הפוליס עיר-מדינה, דוגמת אתונה), וביחד משמעות המילה אינדיאנפוליס היא "עיר האינדיאנים". בעבר נמל התעופה נקרא על-שם קולונל הארווי ווייר קוק (Harvey Weir Cook), אך מאוחר יותר השם שונה לשם הנוכחי ללא תוספת שמו, ובקום הנמל עצמו, הטרמינל החדש של הנמל קיבל את שמו של הקולונל.

 היסטוריה 
הקרקעות עליהם משתרע ובנוי נמל התעופה נרכשו על ידי עיריית אינדיאנפוליס בשנת 1929, לאחר דיונם רבים על המיקום הנכון לנמל. נמל התעופה נחנך בשנת 1931, ונקרא אז "נמל התעופה העירוני של אינדיאנפוליס". בשנת 1944 צורף לשם הנמל שמו של אלוף ההפלות במלחמת העולם הראשונה שהיה אז בדרגת קפטן, הארווי ווייר קוק, יליד אינדיאנה, שהפיל שבעה מטוסי אויב, אך נהרג ב-1943 כשמטוסו מדגם P-38 התרסק בקלדוניה החדשה, עקב כשל במנוע. בין השנים 1957 ל-2008 הטרמינל בנמל שודרג פעמים רבות. בשנת 2008 נחנך טרמינל נוסעים חדש וגדול, שנקרא על שם הארווי קוק, ובמקביל הוסר שמו משם נמל התעופה עצמו. חברת פדקס אקספרס הפעילה מרכז שילוח למטענים וחבילות (Hub) בנמל בשנת 1988, והרחיבה את המרכז כעשר שנים מאוחר יותר. מרכז השילוח מסוגל לטפל בכמעט 100,000 חבילות בשעה, והוא מרכז שילוח של פדקס השני בגודלו והיקף פעילותו בעולם, אחרי מרכז השילוח הענק בממפיס. ב-1990 נחנך קו בין-לאומי סדיר ראשון לקנדה, לנמל התעופה הבין-לאומי טורונטו-פירסון. בשנת 2004 חברת פדקס נקלעה לקשיים, והיקף פעילותה המטמצם. בשנת 2006 הסתיימה הקמת מגדל פיקוח חדש, שהיה בזמנו שני בגובהו בארצות הברית. ב-2018 חברת דלתא איירליינס הפעילה קו לפריז, אך הקו נסגר ב-2020, לאחר שפרצה מגפת הקורונה. בריטיש איירווייז ניסתה להפעיל ב-2022 קו ללונדון, אך גם ניסיון זה לא צלח, והטיסות הופסקו. בתחומי הנמל פעולת מאז 2014 חוות פאנלים סולריים, הגדולה מסוגה בנמלי תעופה בעולם.

 גאוגרפיה ואקלים 
 גאוגרפיה 
נמל התעופה של אינדיאנפוליס נמצא במדינת אינדיאנה בארצות הברית, במרחק של פחות מ-20 ק"מ דרום-מזרחית מהעיר התחתית של אינדיאנפוליס בירת אינדיאנה, והעיר המאוכלסת ביותר בה. הנמל נמצא בתחומי מחוז מריון (אינדיאנה) (Marion County). הנמל ממוקם במרכז מדינת אינדיאנה. מרחקו של נמל התעופה מפורט ויין, העיר השנייה בגודלה באינדיאנה מסתכם בכ-222 ק"מ, ומהעיר פישרס כ-53 ק"מ. מישיגן סיטי, על חופה של ימת מישיגן נמצאת למעלה כ-250 ק"מ בכיוון כללי צפון מנמל התעופה. גובהו של נמל התעופה הבין-לאומי אינדיאנפוליס מעל פני הים הוא 242.7 מטר (796.2 רגל). הנהר הלבן של אינדינה זורם לא הרחק מנמל התעופה.

 אקלים 
תנאי האקלים בנמל התעופה חמים בקיץ, וקרים מאוד בחורף. החודש החם ביותר הוא יולי, במהלכו ממוצע הטמפרטורה הגבוהה עולה עד 29 מעלות צלזיוס, והממוצע הנמוך עומד על 20 מעלות. החודש הקר ביותר בשנה הוא ינואר, 2 מעלות בממוצע בשעות היום, וממוצע 5 מעלות מתחת לאפס בלילות. הרוח היא אחד ממרכיבי מזג האוויר החשובים לתפעול כל נמל תעופה. באתר הנמל הרוחות מתונות. הממוצע השנתי של מהירות הרוח מסתכם ב-14.7 קמ"ש. מהירות הרוח נמוכה מ-18 קמ"ש גם בחודשי החורף. מספר ימי המשקעים (גשם, שלג, או במעורב) עומד על 109.9 ימים בשנה ממוצעת. כמות המשקעים השנתית הממוצעת היא 1,257 מ"מ. הכמות הממוצעת השנתית כוללת 923 מ"מ גשם ו-334 מ"מ שלג.

 מסלולים, טרמינלים, נוסעים, מטענים ותנועות מטוסים 
מסלולים: שלושה מסלולי טיסה משרתים את נמל התעופה. מסלול 5L/23R באורך 3,414 מטר (11,200 רגל), מסלול 5R/23L באורך 3,048 מטר (10,000 רגל), והמסלול הקצר 14/32, באורך 2,218 מטר (7,278 רגל). כל המסלולים מוארים בלילות בתאורה מנחה, ורוחב כלום הוא 46 מטר (150 רגל).

טרמינלים: טרמינל נוסעים אחד עומד לרשות הטסים אל ומהנמל. הטרמינל נחנך בשנת 2008, והוא קרוי על-שם אלוף הפלת מטוסי אויב יליד אינדיאנה, קולונל הארווי ווייר קוק. הטרמינל מחולק ל-2 מפלסים, בין נוסעים ממריאים ונוחתים. המפלס התחתון לנוסעים הנוחתים כולל בקורת גבולות ו-6 מסועי מזוודות. המפלס העליון לנוסעים ממריאים המבצעים צ'ק אין, כולל בדיקות ביטחוניות, חנויות, מסעדות ושירותים. שתי שלוחות יוצאות מהמבנה הראשי, כל שלוחה כוללת 20 שערים וגשרי עליה למטוסים.

נוסעים ותנועות מטוסים: מספר הנוסעים שטסו אל ומנמל התעופה אינדיאנפוליס הסתכם בשנת 2024 ב-10,520,326. נתון זה היווה עליה בשיעור 10.5% משנת 2023. החלוקה בין נוסעים נוחתים וממריאים הייתה שוויונית למדי. תנועות המטוסים הסתכמו בנמל בשנת 2024 ב-191,846 (המראות ונחיתות).

מטענים: כמות המטענים שהוטסה אל ומנמל התעופה בשנת 2024 עמדה על 907,868 טון. כמות המטענים הגדולה מאוד מוסברת בפעילותו בשטח הנמל, של מסוף מטענים ומרכז שילוח שני בגודלו בעולם, של חברת פדקס אקספרס.

 שירותים הניתנים לנוסעים 
לנוסעי נמל התעופה אינדיאנפוליס ניתנים שירותים ברמה דומה לשירות בנמלי תעופה בין-לאומיים מודרניים אחרים בגודל דומה, בארצות הברית, באירופה ובמקומות אחרים בעולם.

כללי ומזון: עמדות מידע (i), דרגנועים, מעליות, בתי קפה, מזון מהיר ומסעדות.

תקשורת: נקודות אינטרנט, WI-FI חינמי בשטחים ציבוריים, טלפונים ציבוריים, סוכנות דואר.

שירותים אישיים: בתי מלון בקרבת מקום, במרחק של 4–6 ק"מ מהנמל, חלקם עם שירות הסעה מהנמל ואליו. שירותי הסעה, יש שני אזורי משחקים לילדים. חדר תפילה למאמיני כל הדתות (interfaith) עומד לרשות הרוצים להתפלל. פינות עישון ממוקמות מחוץ לטרמינל. קיימות פינות טיול לחיות מחמד. קיימים שני מרחבים לעסקים. בנמל התעופה לא קיים שירות לשמירת חפצים (לוקרים).

שירותים עסקיים וכספיים: שירותי מכס ופטור ממכס (אין בשטח הנמל חנויות פטורות ממכס), כספומטים, שירותי בנקאות והמרת מטבע.

תחבורה: אוטובוסים ציבוריים, שירות שאטל, מוניות, חניה רגילה וחניה לטווח ארוך (יש חניה בחניונים פתוחים וכן במבנים ייעודיים לחניה), עמדות השכרת רכב של חברות רב-לאומיות, שירות בתשלום של הבאת מכוניות אל ומהחניון.

סיוע אישי, רפואי ונכים: שירותי נכים, סיוע בניוד לנכים ולמוגבלי תנועה, צ'ק-אין אינטרנטי.

טיסה ותיור: כירטוס, נציגויות של משרדי נסיעות וחברות תעופה, איתור חפצים "אבדות ומציאות".

 חברות תעופה ויעדים 
מרבית יעדי הטיסה אליהם ומהם נמל התעופה הבין-לאומי אינדיאנפוליס מקיים קווי תעופה סדירים, נמצאים בתחומיה של ארצות הברית לפי המפורט בטבלה, המידע עדכני לפברואר 2026:
 נמלי תעופה אליהם ומהם מתבצעות טיסות בתוך , והחברה/ות המבצעות לפחות טיסה שבועית אחתטיסות
שבועיותשם חברה/ותנמל היעד וסמל יאט"א12אמריקן איירליינס, יונייטד איירליינסנמל התעופה הבין-לאומי שיקגו או'הייר (ORD)10-7דלתא איירליינס, פרונטיר איירליינס, סאות'ווסט איירליינסנמל התעופה הבין-לאומי הרטספילד-ג'קסון אטלנטה (ATL)9-4אמריקן איירליינס, דלתא איירליינסנמל התעופה לה גוארדיה, ניו יורק (LGA)11-5דלתא איירליינס, סאות'ווסט איירליינס, פרונטיר איירליינס, ספיריט איירליינסנמל התעופה הבין-לאומי אורלנדו (MCO)7-6אמריקן איירליינס, דלתא איירליינסנמל התעופה הבין-לאומי ג'ון פ. קנדי (JFK)7-5דלתא איירליינסנמל התעופה של מטרופולין דטרויט (DTW)6-4אמריקן איירליינס, דלתא איירליינס, אליג'אנט איירנמל התעופה הבין-לאומי לוגן, בוסטון (BOS)9-5דלתא איירליינס, יונייטד איירליינס, פרונטיר איירליינסנמל התעופה הבין-לאומי דנוור (DEN)9-4אמריקן איירליינסנמל התעופה רונלד רייגן וושינגטון נשיונל (DCA)6-4יונייטד איירליינס, ספיריט איירליינסנמל התעופה הבין-לאומי ניוארק ליברטי (EWR)5-4אמריקן איירליינסנמל התעופה הבין-לאומי שארלוט דאגלס (CLT)5-4אמריקן איירליינס, פרונטיר איירליינסנמל התעופה הבין-לאומי דאלאס/פורט וורת' (DFW)6-3דלתא איירליינס, סאן קאנטרי איירליינסנמל התעופה הבין-לאומי מיניאפוליס–סיינט פול (MSP)7-3סאות'ווסט איירליינס, פרונטיר איירליינס, אמריקן איירליינסנמל התעופה הבין-לאומי פיניקס סקיי הרבור (PHX)4יונייטד איירליינסנמל התעופה הבין-יבשתי ג'ורג' בוש (IAH)4-3אמריקן איירליינסנמל התעופה הבין-לאומי פילדלפיה (PHL)5-3אמריקן איירליינס, דלתא איירליינס, סאות'ווסט איירליינסנמל התעופה הבין-לאומי מיאמי (MIA)5-2ספיריט איירליינס, פרונטיר איירליינס, אליג'אנט אייר, סאות'ווסט איירליינסנמל התעופה הבין-לאומי פורט לודרדייל - הוליווד (FLL)6-2פרונטיר איירליינס, אליג'אנט אייר, סאות'ווסט איירליינסנמל התעופה הבין-לאומי הארי ריד - לאס וגאס (LAS)6-3פרונטיר איירליינס, סאות'ווסט איירליינסנמל העופה הבין-לאומי דרום מזרח פלורידה (RSW)6-2סאות'ווסט איירליינסנמל התעופה הבין-לאומי בולטימור-וושינגטון ת'ורגוד מרשל (BWI)3יונייטד איירליינסנמל התעופה הבין-לאומי וושינגטון דאלס (IAD)4-2סאות'ווסט איירליינס, דלתא איירליינסנמל התעופה הבין-לאומי אוסטין-ברגסטרום (AUS)4-2סאות'ווסט איירליינסנמל התעופה שיקגו מידוויי (MDW)4-2סאות'ווסט איירליינסנמל התעופה הבין-לאומי של טמפה (TPA)2דלתא איירליינס, אמריקן איירליינסנמל התעופה הבין-לאומי של לוס אנג'לס (LAX)3-1סאות'ווסט איירליינסנמל התעופה דאלאס לאב (DAL)2-1סאות'ווסט איירליינסנמל התעופה יוסטון ויליאם פ. הובי (HOU)2-1סאות'ווסט איירליינסנמל התעופה הבין-לאומי של נאשוויל (BNA)2-0סאות'ווסט איירליינסנמל התעופה הבין-לאומי של קנזס סיטי (MCI)2-0אליג'אנט איירנמל התעופה הבין-לאומי פורטלנד (PDX)
מנמל התעופה מתבצעות נכון לפברואר 2026 טיסות אל מחוץ לארצות הברית ליעד אחד בצפון אמריקה- קנדה, וליעד אחד מעבר לאוקיינוס האטלנטי, לדבלין באירלנד.
 יעדי טיסה מנמל התעופה קליבלנד הופקינס אל מחוץ לתחומי ארצות הבריתשם חברת התעופה המבצעתשם שם נמל היעד ומדינת היעדטיסות
שבועיותאייר קנדהנמל התעופה הבין-לאומי טורונטו-פירסון (YYZ) 1-0אייר לינגוסנמל התעופה דבלין (DUB) 1-0
חברות תעופה עיקריות, המטיסות מטענים אל ומנמל התעופה אינדיאנפוליס:

פדקס אקספרס, אלסקה איירליינס, אליג'אנט אייר, אמריקן איירליינס, דלתא איירליינס, אנדוור אייר, אנבוי אייר, פרונטיר איירליינס, פי אס איי איירליינס, רפאבליק איירליין, סקייווסט איירליינס, סאות'ווסט איירליינס, ספיריט איירליינס, סאן קאנטרי איירליינס, יונייטד איירליינס.

 תאונות ותקריות 
 תאונות 
התרסקות אל תוך בית מלון: בתאריך 20 באוקטובר 1987 יצא מטוס חיל המילואים של חיל האוויר האמריקאי מסוג ווט A-7 קורסייר II מפיטסבורג אל לאס וגאס. בקרבת אינדיאנפוליס אירעו במטוס תקלות טכניות, והטייס ביקש לנחות נחיתת חירום בנמל התעופה הבין-לאומי אינדיאנפוליס. התקלות הטכניות החריפו עד אובדן כללי של היגוי, איבוד הידראוליקה ואלקטרוניקה. לכן, הטייס הפעיל את מושב המפלט ונטש, המטוס הלא מאויש פגע בגג מבנה של בנק, גרם נזק המשיך במעופו, התרסק אל תוך הלובי של מלון רמדה הסמוך לנמל. עשרה איש נהרגו בבית המלון, בלובי, בסמוך לו, ושתי נשים במכבסת המלון. הטייס ניצל.

אסון בתנאי כפור: בתאריך 31 באוקטובר 1994 המריא מטוס מדחפים (פרופלורים) דו מנועי מסוג ATR 72, בתפעול חברה שהייתה קשורה לאמריקן איירליינס, מנמל התעופה אינדיאנפוליס. היעד היה נמל התעופה הבין-לאומי שיקגו או'הייר. על סיפון המטוס היו 68 נוסעים ואנשי צוות. המטוס התרסק ליד העיירה לינקולן (באינדיאנה) וכל הנוסעים ואנשי הצוות נהרגו. הסיבה להתרסקות הייתה הצטברות של קרח על כנפי המטוס, למטוס מסוג ATR 72 הייתה היסטוריה קודמת של בעיות עם הצטברות קרח על כנפיו. בין הגופים החוקרים היו שסברו שנעשו גם טעויות אנוש של צוות המטוס (רשויות התעופה של איטליה, שחקרו את האירע כיוון שהמטוס היה מתוצרת איטליה).

 תקריות 
פגיעת כנף במטוס חונה: בתאריך 17 בדצמבר 1999 פגעה כנף של מטוס שהסיע בנמל התעופה מסוג דאגלס DC-8, בשירות של טיסת דואר, במטוס מסוג מקדונל דאגלס DC-10 שחנה בנמל. נגרם נזק, אך לא היו נפגעים. נקבע שהסיבות האפשריות לתאונה היו הערכה לא נכונה של הצוות המסיע את המרחק בין שני המטוסים, וגם התנהגות לא בטיחותית של צוות ההכוונה על הקרקע, שעזב את השטח לפני עצירה מוחלטת של מטוס ה- DC-8.

 תחבורה אל הנמל וממנו 
כבישים: האוטוסטרדות העוברות בסמוך לנמל התעופה הן 70, ו-465. בנוסף, עוברים בקרבת הנמל כביש 67, כביש 40 וכבישים אחרים.

אוטובוס: קווי אוטובוס של חברת אינדיגו (IndyGo) יוצאים ומגיעים לנמל במרווחים של כ-30 דקות, ומחברים את הנמל עם העיר התחתית של אינדיאנפוליס, ועם מקומות מרכזיים במחוז מריון. קיים גם שירות שאטלים ומוניות.

רכבת: לנמל התעופה אינדיאנפוליס אין תחנת רכבת משלה.

חנייה: בנמל התעופה מספר מבני חנייה, לטווח קצר וארוך, וכן חנייה עם שירות איסוף והבאת כלי רכב.

תעופה: נמלי תעופה ביו-לאומיים היכולים לשמש חלופה בעת הצורך לנמל התעופה אינדיאנפוליס הם נמל התעופה סינסינטי-צפון קנטקי (CVG) במרחק של כ-201 ק"מ, ונמל התעופה לואיוויל-מוחמד עלי (SDF) במרחק נסיעה של כ-205 ק"מ.

 גלריה 

 ראו גם 
 נמל התעופה הבין-לאומי קליבלנד הופקינס
 נמל התעופה הבין-לאומי סן אנטוניו

 קישורים חיצוניים 




 הערות שוליים 

קטגוריה:ארצות הברית: שדות תעופה
קטגוריה:אינדיאנפוליס
קטגוריה:אינדיאנה: מבנים